Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 129

5. évfolyam Témakör Tartalom Rendgyakorlatok Sorakozások, nyitódások, zárkózások vezényszóra, sor- és oszlopalakzatban térforma felvételéhez, elbontásához. Menetelés ütem- és lépéstartással. Megindulás, megállás két ütem alatt. Fejlődések kettes oszlopba, állás és járás közben vezényszóra. Testfordulatok járás közben: jobbra és balra fordulások, valamint hátraarc végzése. Gimnasztika Határozott formájú, 4—8 ütemű szabadgyakorlatok. Különböző testhelyzetekből a felső és az alsó végtag, a törzs gyakorlatai. Nagy izomcsoportok erejét növelő összetett gimnasztikai gyakorlatok. Társas gyakorlatok: testrészfogással, párban, kisebb csoportokban. Társhordások. Kéziszergyakorlatok: tornabottal, ugrókötéllel, medicinlabdával. Gyakorlatok zenére egyszerű táncos elemek beépítésével. Atlétika Járások: előre, hátra, akadályok kerülésével. Futások: kitartó, gyors- és iramfutások, a futóiskola feladatainak beiktatásával. Ugrások: távolugrás guggoló technikával, elugró sávból. Magasugrás lépő technikával tetszőleges oldalról — a fejlettség és az adottság szerint. Dobások: kislabdadobás távolba, rövid nekifutással. Célba dobás vízszintes és függőleges célra, eltérő nagyságú és súlyú labdával. Torna Támaszugrások szekrényen: zsugorkanyarlat a szekrény 3. fokán. Bátorugrás — differenciáltan, fejlettség szerint. Egyszerű talajtornaelemek különböző kiindulási helyzetből: guruló átfordulás előre, hátra, tarkónállás. Kézenállás, kézen átfordulás oldalt előkészítő és rávezető gyakorlatai — segítséggel. Függéshelyzetek és gyakorlatok bordásfalon, lábemelések, törzserősítő gyakorlatok. Gyűrűn, kiegészítő tornakészleten: húzódzkodások, lengések, hintázások. Sportjátékok Kosárlabdázás, labdarúgás könnyített szabályokkal: alaptechnikák elsajátítása labdával és labda nélkül. Testnevelési játékok Futó- és fogójátékok: szabálymódosításokkal. Sor- és váltóversenyek kéziszerek, akadályok beiktatásával. Labdás sportjátékok „házi” szabályokkal. Küzdőfeladatok és játékok: társ társ ellen. Természetben űzhető sportok A helyi lehetőségek függvényében választhatóak a sportágak és a sporteszközök. 2000/135/II. szám Témakör Tartalom Könnyített testnevelés Testtartást javító és korrigáló gyakorlatok, valamint a testnevelés tantervben a nem ellenjavallt tananyagok. Úszás Szárazföldi és vízbiztonsági gyakorlatok. A mellúszás előkészítése. Siklások eszközök nélkül. Mellúszás kar- és lábtempójának gyakorlása eszközzel és eszköz nélkül. Mellúszás kar- és lábtempójának összekapcsolása. Mellúszás helyes levegővétellel. Vízi játékok. Tevékenységek Az alapmozgások gyakorlása. Mozgásműveltséget fejlesztő gyakorlás. Zenés-ritmikus gyakorlás. A motorikus képességek gyakorlása a testnevelés témaköreinek megfelelően. A kondicionális képességek gyakorlása. Sportjátékok és testnevelési játékok gyakorlása, szabályok betartása, alkotása. Az egészséges életmód szokásainak alkalmazása. Rendszeres testedzés. Játékos sor- és váltóversenyek, mozgásos vetélkedők, küzdőfeladatok. A vízbiztonság játékos gyakorlása. A választott úszásnem részmozdulatainak eszköz nélküli összekapcsolása, gyakorlása. Követelmény — Értse meg és alkalmazza a tanult gyakorlatok, feladatok eredményes végrehajtásához szükséges szakkifejezéseket, utasításokat. — Váljon képessé a szervezést elősegítő gyakorlatok fegyelmezett végrehajtására. — Ismerje a mozgáslehetőségeket az egyes sportszereken és szerkombinációkon. — Segítségnyújtás mellett képes legyen összetettebb gimnasztikai elemek kivitelezésére. — Tudja a futások, járások különböző formáit. — Legyen képes futás közben a felgyorsulásra, a sebesség, a lendület fokozására. — Tudjon futás közben akadályokat leküzdeni, adottságainak megfelelően. — Sajátítsa el az ugrások jellemző mozgásösszetevőit — alkalmazza fejlettségének megfelelően. — Tudja a hajító mozdulatot pontosan kivitelezni. — Tudjon három elemből álló összefüggő talajgyakorlatot végrehajtani. — Tudjon egyfajta szekrényugrást végrehajtani — tanári segítségnyújtás mellett. — Alkalmazza a megszerzett labdakészséget a megismert szabályok szerint. — Vegyen részt szívesen játékokban, versenyeken. — Működjön együtt csoporttársaival a szabályokat betartva. — Viselje el a kudarcot, fogadja el a jobbik győzelmét. — Mutasson fel önmagához képest javulást az úszás technikájában.

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes